CELEX: 32017D1790
Language: lv
Date: 2017-09-25 00:00:00
Title: Padomes Lēmums (ES) 2017/1790 (2017. gada 25. septembris) par nostāju, kas Eiropas Savienības vārdā jāieņem Sadarbības padomē, kas izveidota ar Partnerības un sadarbības līgumu starp Eiropas Kopienām un to dalībvalstīm, no vienas puses, un Armēnijas Republiku, no otras puses, attiecībā uz ES un Armēnijas partnerības prioritāšu pieņemšanu

4.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 256/9
            
         PADOMES LĒMUMS (ES) 2017/1790
   (2017. gada 25. septembris)
   par nostāju, kas Eiropas Savienības vārdā jāieņem Sadarbības padomē, kas izveidota ar Partnerības un sadarbības līgumu starp Eiropas Kopienām un to dalībvalstīm, no vienas puses, un Armēnijas Republiku, no otras puses, attiecībā uz ES un Armēnijas partnerības prioritāšu pieņemšanu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu,
   ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 9. punktu,
   ņemot vērā Eiropas Komisijas un Savienības Augstās pārstāves ārlietās un drošības politikas jautājumos kopīgo priekšlikumu,
   tā kā:
   
               (1)
            
            
               Partnerības un sadarbības līgums starp Eiropas Kopienām un to dalībvalstīm, no vienas puses, un Armēnijas Republiku, no otras puses (1) (“nolīgums”), tika parakstīts 1996. gada 22. aprīlī un stājās spēkā 1999. gada 1. jūlijā.
            
         
               (2)
            
            
               Saskaņā ar nolīguma 78. pantu ar nolīgumu izveidotā Sadarbības padome var sniegt lietderīgus ieteikumus, kā sasniegt nolīguma mērķus.
            
         
               (3)
            
            
               Puses ir vienojušās noteikt partnerības prioritātes nolūkā sniegt norādes un ievirzi kopīgam to darbam katrā nozarē.
            
         
               (4)
            
            
               Partnerības prioritātes, pieņems Sadarbības padome.
            
         
               (5)
            
            
               Padomei ir jāpieņem Savienības nostāja, kas jāieņem Sadarbības padomē attiecībā uz ES un Armēnijas partnerības prioritāšu pieņemšanu,
            
         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā ir jāpieņem attiecībā uz ES un Armēnijas partnerības prioritāšu pieņemšanu Sadarbības padomē, kas izveidota ar Partnerības un sadarbības līgumu starp Eiropas Kopienām un to dalībvalstīm, no vienas puses, un Armēnijas Republiku, no otras puses, pamatā ir lēmuma projekts, kas pievienots Sadarbības padomes ieteikumam.
   2. pants
   Šis lēmums stājas spēkā tā pieņemšanas dienā.
   
      Briselē, 2017. gada 25. septembrī
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  OV L 239, 9.9.1999., 3. lpp.
   
   
      PROJEKTS
      ES UN ARMĒNIJAS SADARBĪBAS PADOMES IETEIKUMS Nr. …/2017
      (… gada …)
      par ES un Armēnijas partnerības prioritātēm
      ES UN ARMĒNIJAS SADARBĪBAS PADOME,
      ņemot vērā Partnerības un sadarbības līgumu starp Eiropas Kopienām un to dalībvalstīm, no vienas puses, un Armēnijas Republiku, no otras puses, un jo īpaši tā 78. pantu,
      tā kā:
      
                  (1)
               
               
                  Partnerības un sadarbības līgums starp Eiropas Kopienām un to dalībvalstīm, no vienas puses, un Armēnijas Republiku, no otras puses (1) (“nolīgums”), tika parakstīts 1996. gada 22. aprīlī un stājās spēkā 1999. gada 1. jūlijā.
               
            
                  (2)
               
               
                  Saskaņā ar nolīguma 78. pantu Sadarbības padome var sniegt lietderīgus ieteikumus, kā sasniegt nolīguma mērķus.
               
            
                  (3)
               
               
                  Saskaņā ar nolīguma 95. panta 1. punktu puses veic vajadzīgos vispārīgos vai īpašos pasākumus, lai izpildītu saistības, kas izriet no nolīguma, un nodrošina nolīgumā noteikto mērķu sasniegšanu.
               
            
                  (4)
               
               
                  Pārskatot Eiropas kaimiņattiecību politiku, tika ierosināts sākt jaunu posmu attiecībās ar partneriem, ļaujot abām pusēm uzņemties lielāku atbildību.
               
            
                  (5)
               
               
                  Savienība un Armēnija ir vienojušās nostiprināt savu partnerību, vienojoties par prioritāšu kopumu 2017.–2020. gadam, ar mērķi atbalstīt un stiprināt Armēnijas izturētspēju un stabilitāti.
               
            
                  (6)
               
               
                  Tādēļ nolīguma puses ir vienojušās par ES un Armēnijas partnerības prioritāšu tekstu, kas palīdzēs īstenot nolīgumu, galveno uzmanību pievēršot kopīgi noteiktajām kopīgajām interesēm,
               
            IR PIEŅĒMUSI ŠO IETEIKUMU.
      1. pants
      Sadarbības padome ierosina pusēm īstenot ES un Armēnijas partnerības prioritātes, kā izklāstīts pielikumā.
      2. pants
      Šis ieteikums stājas spēkā tā pieņemšanas dienā.
      
         Briselē, …
         
            
               Sadarbības padomes vārdā –
            
            
               priekšsēdētājs
            
         
      
      
         (1)  ES OV L 239, 9.9.1999., 3. lpp.